ഡല്ഹിയിലെ കോടതിക്ക് ഉള്ളില് വെടിവെപ്പ് ഗുണ്ടാത്തലവന് ഉള്പ്പടെ നാല് പേര് കൊല്ലപ്പെട്ടു ആക്രമണം നടത്തിയത് അഭിഭാഷക വേഷത്തിലെത്തിയവര് ന്യൂഡല്ഹി: രാജ്യതലസ്ഥാനത്തെ ഞെട്ടിച്ച് കോടതിക്കുള്ളില് വെടിവെപ്പ്. ഡല്ഹി രോഹിണിയിലെ കോടതിക്കുള്ളിലുണ്ടായ വെടിവെപ്പില് നാലുപേര് കൊല്ലപ്പെട്ടു. ഗുണ്ടാത്തലവന് ജിതേന്ദ്ര ഗോഗി ഉള്പ്പെടെയുള്ളവരാണ് കൊല്ലപ്പെട്ടത്. രോഹിണിയിലെ 206ാം നമ്ബര് കോടതിയിലാണ് സംഭവം. കോടതിക്കുള്ളില് ഏകദേശം 40 റൗണ്ട് വെടിയുതിര്ത്തെന്നാണ് റിപ്പോര്ട്ട്. അഭിഭാഷകയടക്കം മൂന്നുപേര്ക്ക് പരിക്കേറ്റിട്ടുണ്ടെന്നും റിപ്പോര്ട്ടുകളുണ്ട്. കുപ്രസിദ്ധ ഗുണ്ടാത്തലവനായ ഗോഗിയെ കോടതിയില് ഹാജരാക്കുന്നതിനിടെയാണ് വെടിവെപ്പുണ്ടായത്. ഗോഗിയുടെ എതിര്സംഘത്തിലുള്ളവരാണ് കോടതിക്കുള്ളില് വെടിവെപ്പ് നടത്തിയതെന്നാണ് വിവരം. ഗുണ്ടാസംഘങ്ങള് തമ്മിലുള്ള കുടിപ്പകയാണ് വെടിവെപ്പില് കലാശിച്ചത്. അഭിഭാഷക വേഷത്തിലെത്തിയ രണ്ടുപേര് ഗോഗിയെ വെടിവെച്ച് കൊല്ലുകയായിരുന്നു. ഇതോടെ അക്രമികള്ക്ക് നേരേ പോലീസും വെടിയുതിര്ത്തു. ഏറ്റുമുട്ടലില് രണ്ട് അക്രമികളെ പോലീസ് വധിച്ചു. അതേസമയം, കോടതിക്കുള്ളില് ഗുണ്ടാസംഘങ്ങള് തമ്മില് ഏറ്റുമുട്ടലുണ്ടായിട്ടില്ലെന്ന് ഡല്ഹി പോലീസ് കമ്മീഷണര് രാകേഷ് അസ്താന പ്രതികരിച്ചു. ടില്ലു ഗ്യാങ്ങിന്റെ ഭാഗമായ അക്രമികളാണ് ഗോഗിയെ വെടിവെച്ച് കൊലപ്പെടുത്തിയതെന്നും ഇവരെ പോലീസ് സംഘം കീഴ്പ്പെടുത്തിയെന്നും അദ്ദേഹം പറഞ്ഞു.